Patricia Mayayo

**Patricia Mayayo Bost** (Madril, 1967) espainiar arte-historialaria, irakaslea eta ikerlaria da. Bere ikerketa- eta azterketa-arloetan arte feministaren eta queer-aren historiografia, emakume artisten historia eta praktika artistiko garaikideak nabarmentzen dira.

## Bizitza 
Patricia Mayayo Artearen Historian doktorea da Madrilgo Unibertsitate Autonomoan eta Artearen Historian masterra egin du Case Western Reserve Universityn (Ohio, Estatu Batuak). 1998 eta 2006 artean Artearen Historiako irakaslea izan zen Madrilgo Unibertsitate Europarrean eta gaur egun irakasle titularra da Madrilgo Unibertsitate Autonomoan. Museo Nacional Centro de Arte Reina Sofía (MNCARS) delakoan ematen den arte garaikidearen eta ikusizko kulturaren historiako unibertsitate-masterraren koordinatzailea izan zen. 

Hezkuntza Ministerioak finantzatutako “*El sistema del arte en España, 1975-2005” ("Artearen sistema Espainian, 1975-2005"*)  eta  *“Larga exposición: las narraciones del arte contemporáneo español para los grandes públicos” ("Erakusketa luzea: Espainiako arte garaikidearen narrazioak publiko handientzat"*)  ikerketa-proiektuetan parte hartu du. Espainiako hainbat museo eta arte-zentro garaikidetarako, genero-desberdintasunei eta haiek artean eta zineman duten irudikapenari buruzko ikastaroak zuzendu ditu.

Museo Nacional Centro de Arte Reina Sofían *"Feminismoa"* bilduma iraunkorrerako ibilbidea egiten lagundu zuen, zeinak zalantzan jartzen baitu emakumearen ikusgarritasuna eta papera Artearen Historian. Ibilbide hori Marian López Fernández-Caok idatzi zuen, eta 2009an aurkeztu zen lehen aldiz MNCARSen.

2009an,  Bisual Arteetako Emakumeen Elkartearen sortzaileetako bat izan zen, Rocío de la Villarekin batera, eta zuzendaritza-batzordeko kide izan zen.

2012-2013an, Juan Vicente Aliagarekin batera, *“Genealogia feministak Espainiako artean: 1960-2010"* erakusketa komisariatu zuen Leongo MUSACen, eta bertan parte hartu zuten, besteak beste, Eva Lootz, Marisa González, Paloma Navares, Esther Ferrer, Carmen Calvo, Carmela García, Paz Muro eta Marina Nuñez izan ziren. Hirurogeiko hamarkadatik 2010era arte diskurtso feministek Espainiako testuinguruan izan zuten zeregina berrikustea planteatzen zuen.

"*Arte en España 1939-2015. Ideas, prácticas, políticas"* , liburuaren egilekidea da Jorge Luis Marzorekin batera. Bertan, Gerra Zibilaren amaieratik 2015era arte Espainiako artearen historiaren laburpena planteatzen da.

## Argitalpenak 
**Liburuak**

* *André Masson*: "*Mitologías"  ("Mitologiak*"). Madrilgo Unibertsitate Autonomoa. Mugimendu Modernoaren metaforak, 2002.
* *Louise Bourgeois.*
* *"Historias de mujeres, historias del arte"  ("Emakumeen istorioak, artearen historiak"*).
* *"Frida Kahlo. Contra el mito"  ("Frida Kahlo. Mitoaren aurka")*.
* *"Cuerpos sexuados, cuerpos de (re)producción"  ("Gorputz sexudunak, (bir)produkzioko gorputzak"*).
* *"Arte en España 1939-2015. Ideas, prácticas, políticas"  ("Artea Espainian 1939-2015. Ideiak, praktikak, politikak*").

**Artikuluak**

* "*Barcelona en blanco y negro : la politización del debate urbano en el entorno de la "gauche divina*"", Artea, Gizabanakoa eta Gizartea , 32, 2020ko uztailaren 1a ISSN 1131-5598

## Erakusketak 
* *"Genealogías feministas en el arte español 1960-2010"  ("Genealogia feministak espainiar artean 1960-2010")*, 2012-13, Gaztela eta Leongo Arte Garaikidearen Museoa

## Erreferentziak 
## Kanpo estekak 
* Patricia Mayayori egindako elkarrizketa, Horizontes del Arte en España
* Fabulaciones femeninas: autofikzioa eta XX. mendeko Niaren berridazketa artistikoak: Patricia Mayayo
* Metropoliak - Genealogia Feministak